**Vurdering af resultatlønskontrakt for rektor ved Herlev Gymnasium og HF for skoleåret 2018-2019**

Ministeriet for Børn og Undervisning har i brev af 27. juni 2013 bemyndiget bestyrelsen til at indgå resultatlønskontrakt med rektor. Bestyrelsen har på dette grundlag bemyndiget bestyrelsesformanden til at indgå nærværende kontrakt med rektor.

# Formål med kontrakten

Formålet er at understøtte den lokale proces imellem bestyrelse og institutionens daglige ledelse på Herlev Gymnasium og HF om hvilke overordnede målsætninger og prioriteringer, der i det kommende skoleår skal have særlig opmærksomhed.

# Parter og gyldighed

Kontrakten er indgået mellem bestyrelsen for Herlev Gymnasium og HF ved formand Tove Hvid og rektor Jan Vistisen. Kontrakten er gældende for perioden fra 1.august 2018 – 31. juli. 2019. Aftalen omfatter såvel en basisramme som en ekstraramme. Indholdet af de to rammer beskrives efterfølgende.

# Indikatorer og målopfyldelse

De enkelte resultatmål i kontrakten måles ved hjælp af indikatorer, som er enten kvantitative eller kvalitative. Målopfyldelsesgraden fastsættes for hvert enkelt resultatmål til at være enten 0 %, 20 %, 40 %, 60 %, 80 % eller 100 %. Den samlede vægtning af de enkelte indsatsområder og indikatorer fremgår af skemaet efter beskrivelsen af indsatsområder og resultatmål.

Resultatmål

# Indsatsområde 1: Effektiv institutionsdrift. Basisramme

Til dette indsatsområde knyttes følgende resultatmål:

1. **Driftsresultat 2018:** Budget 2018 skal overholdes. **Målopfyldelse 100 %**


# Indsatsområde 2: Studieparathed. Basisramme

Til dette indsatsområde knyttes følgende resultatmål som hver vægter ½:

1. **Resultater af gennemført uddannelse:** Karaktergennemsnittet inkl. årskarakterer for afgangseleverne 2018 skal være bedre eller mindst på niveau med gennemsnittene i 2015-2017.

|  |  |  |  |  |  |  |
| --- | --- | --- | --- | --- | --- | --- |
| 2016 | 2017 | 2018 | Gennemsnit for perioden | | Eksamensresultat 2019 |  |
| 5,8 | 5,7 | 6 |  |  | 5,7 |  |
| 6,8 | 6,7 | 6,7 |  |  | 6,6 |  |
| 6,3 | **6,2** | **6,4** | **6,3** |  | 6,2 |  |

**Mål opfyldt - Nej**

1. **Løfteevne: Eksamenskarakterer på de gymnasiale uddannelser i forhold til socioøkonomisk baggrund** Herlev Gymnasium og HF er i UVMs officielle statistik over socioøkonomiske referencer for de gymnasiale eksamenskarakterer blandt de få gymnasier, der kan fremvise en positiv ”løfteevne”. Denne position skal bevares i de nye tal for tre-årsperioden 2016-2018. **OK**

**Samlet målopfyldelse 50 %**

# Indsatsområde 3: Pædagogiske it-anvendelse. Basisramme

Til dette indsatsområde knyttes følgende resultatmål som hver vægter 1/3:

1. **Udbygning af Share.** Anvendelsen af videndelingsportalen skal fortsat understøttes ledelsesmæssigt. Anvendelsen følges med trafikmålinger, udvikling i antal undervisningsforløb (dd. 1841 forløb - steget til 1933) og/eller spørgeskemaundersøgelser. **OK**
2. **CyberPilot awareness-træning,** skal afprøves som redskab til awareness-træning for både medarbejdere og ledelse. Forsøget understøttes ledelsesmæssigt og evalueres ved skoleårets afslutning med henblik på en evt. fortsættelse. **OK**
3. **Implementering af nye procedurer for håndtering af persondata.** Diverse procedurer for håndtering af data i administration og ledelse skal beskrives, og diverse IT-systemer skal tilpasses til den nye lovgivning. Der skal følges op på anvisninger fra databeskyttelsesrådgiverens rutinebesøg. **OK**

**Samlet Målopfyldelse 100 %**

# Indsatsområde 4: Synliggørelse af HGs faglige profil både lokalt og i hele optageområdet. Basisramme

Til dette indsatsområde knyttes følgende resultatmål, som hver vægter 1/4:

1. **Skærpelse af den faglige profil – understøttes af følgende aktiviteter**
   1. Akademiet for talentfulde unge og ScienceTalenternes Gymnasienet-værk
   2. Det obligatoriske introkursus i kommunikation og Class-Building som middel til øget faglighed skal videreføres i en aktivitet, som afvikles af vores egne lærere.
   3. Bemandingen af studiecenteret skal gentænkes og udvikles i samarbejde med interesserede lærerkræfter.
   4. Deltagelse i diverse faglige konkurrencer (Unge forskere – Georg Mohr – English Debating Cup, sprog OL) **OK**
2. **Idrætsprofilen – understøttes af følgende aktiviteter:**
   1. Tilbuddet om idræt på B-niveau i studieretningen skal promoveres yderligere i forbindelse med rekrutteringen af elever.
   2. Tilbudspakken til eliteidrætselever og idrætsklasser – morgentræning, eliteidrætsaften, fleksibel tilrettelæggelse, mentor, skikursus, samarbejde med klubber og kommune mm. udvikles og udbygges.
   3. Det skal bruges aktivt at vi har opnået status som Team Danmark uddannelsespartner. **OK**
3. **Initiativer rettet mod Herlev Kommunes skolevæsen:**
   1. Talentpleje fortsættes og udbygges – (matematikundervisning og engelsk) for særligt interesserede elever i kommunens skoler.
   2. Samarbejdet om brobygning med fælles tema for Herlev skolerne fortsættes og udbygges.
   3. Lokale ansøgere: Der skal fortsat arbejdes målrettet på at øge antallet af ansøgere fra de lokale kommuneskoler. Katalog over tilbud til lokale skoler distribueres til skolerne. **OK**
4. **Initiativer rettet mod andre optageområder end Herlev Kommune:** 
   1. Initiativer rettet mod rekruttering og talentpleje af elever på andre skoler end Herlev Kommunes skoler skal fortsættes og videreudvikles. Samarbejdet med Egeskolen om talentpleje i engelsk skal fortsættes og udbygges. Samarbejde med Hedegårdskolen i Ballerup om eliteidrætselevers skal udbygges. Samarbejde med skoler i København Nord undersøges. **OK**

**Målopfyldelse 100 %**

# Indsatsområde 5: Skarpere profil. Faglighed, fællesskab og nærhed. Basisramme

Til dette indsatsområde knyttes følgende resultatmål, som hver vægter 1/3:

1. **Tryghed og nærhed er en forudsætning for at kunne lære:** 
   1. Nye elever på skolen skal tilknyttes en lærer, der fungerer som mentor.
   2. Hver klasse skal være tilknyttet en ledelsesperson og en studievejleder, der er i kontakt med klassens elever, og som følger deres trivsel. Der reageres og handles, i overensstemmelse med den nye antimobbestrategi, hvis elever ikke fungerer godt i de faglige og personlige fællesskaber.
   3. Der skal trækkes på formaliserede netværk i forbindelse med planlægning af undervisning og ekskursioner. **Målopfyldelse 100 %**

# Indsatsområde 6: Mindre fravær – mindre frafald. -

Til dette indsatsområde knyttes følgende resultatmål, som hver vægter 1/3:

1. **Fastholdelsesplan:** Den nye plan skal implementeres og udvikles i samarbejde med de implicerede parter – dvs. de pædagogiske ledere, NW, studievejledere, læsevejledere, MB, psykologen etc. - og nye tiltag, som eksempelvis det obligatoriske lektieværksted, skal afprøves og udvikles. **OK**
2. **Fravær:** Der skal for skoleåret 2018/2019 kunne konstateres en positiv udvikling i de samlede fraværsprocenter set i forhold til de foregående tre års fraværsprocenter.Tallene vil fremover blive hentet fra UVM s databank.

|  |  |  |  |
| --- | --- | --- | --- |
| 16/17 | 17/18 | 18/19 | (19/20) |
| 8,9 | 9,6 | 10 | 6,9 |
| 16,6 | 17,5 | 15,1 | 12,4 |
|  |  |  |  |

**OK**

1. **Frafald:** Der skal kunne konstateres en positiv udvikling i den samlede gennemførelsesprocent for både stx og hf set i forhold til de foregående tre års gennemførelsesprocenter. Opgørelsen beregnes i forhold til det antal elever, som var indskrevet på første optællingsdag. **Mål opfyldt - Nej**

**Samlet målopfyldelse 75 %**

# Indsatsområde 7: Gymnasiereformen – Ekstraramme

Til dette indsatsområde knyttes følgende resultatmål, som hver vægter 1/2:

1. Gymnasiereform 2017 skal fortsat implementeres teknisk og pædagogisk i det tredje reformsår. HG´s lærere og ledelse skal være aktiv i alle relevante fora, hvor der arbejdes med skoleudvikling i forbindelse med reformen – dvs. SIP, FIP-kurser, Best Practice konferencer, diverse netværk etc.
2. Diverse reformelementer – f.eks. vores grundforløbsmodel, studieretningspræsentationer, afklaringssamtaler, turbo- praktikforløb på HF etc. skal evalueres og optimeres inden sidste reform år.

**Målopfyldelse 100 %**

# Indsatsområde 8: Strategiudvikling – Ekstraramme

Til dette indsatsområde knyttes følgende resultatmål, som hver vægter 1/2:

1. Der skal igangsættes et arbejde med at videreudvikle strategien under inddragelse af bestyrelsens ideer om f.eks. ”International Classroom” (koordineret sprogstrategi med diverse eksterne samarbejdspartnere). (Samarbejdet med Herlev kommune og CFFS – ”forsmag på AP”)
2. Der skal tilvejebringes et datagrundlag, som bestyrelsen kan bruge i det fortsatte arbejde med skolens langsigtede strategi. Aktuelle emner er
   1. prognoser over skolens fremtidige økonomi
   2. opdatering af eksisterende kapacitetsprognoser
   3. nye politisk besluttede ændringer i institutionsloven, der giver mulighed for udbud af andre uddannelser (HHX) og/eller samarbejde med andre institutioner etc.

**Målopfyldelse 75 %**

Vægtning af indsatsområder og indikatorer

|  |  |  |  |
| --- | --- | --- | --- |
| Indsatsområder og indikatorer | Vægte  Indsatsområder | Vægte  Indikatorer |  |
| **1.** Effektiv institutionsdrift. Basisramme | **0,2** | **0,2** | **100 %** |
| **2.** Studieparathed. Basisramme | **0,2** | **0,2** | **50 %** |
| **3:** Pædagogiske it-anvendelse. Basisramme | **0,1** | **0,1** | **100 %** |
| **4:** Synliggørelse af HGs faglige profil både lokalt og i hele optageområdet. Basisramme | **0,2** | **0,2** | **100 %** |
| **5:** Skarpere profil. Faglighed, fællesskab og nærhed | **0,1** | **0,1** | **100 %** |
| **6:** Mindre fravær mindre frafald | **0,2** | **0,2** | **75 %** |
| **I alt** | **1,0** | **1,0** | **85 %** |
| **7:** Implementering af gymnasiereform 2017 Ekstraramme | **0,5** | **0,5** | **100 %** |
| **8:** Strategiudvikling | **0,5** | **0,5** | **75 %** |
| **I alt** | **1,0** | **1,0** | **87,5 %** |

## Konklusion på dette års udmøntning

Af kontraktens basisramme som udgør 70.000 kr. udbetales 85 %, og af ekstrarammen som udgør 50.000 kr. udbetales 87,5 %.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tove Hvid Jan Vistisen

Bestyrelsesformand Rektor